KOUDACHE Lynda deg Tamacahut taneggarut tessemres ayen yexdem ROBBEGRILLET deg ungal-is, tzerrer tira-is ɣer tatrarit, imi nettat ur tefki ara azal i yiwudam ur ten-idglim ara ama deg tfekka ama deg wayen nniḍen terra-ten d tuɣac tisiwlanin, tefk-asen ismawen am: Ḍawiya, Xelluǧa, Nna Zaɛzi, Idir Nat Talsa..., aladɣa awadem agejdan Cabḥa anda ur tt-idglim ara ma tecbaḥ neɣ tecmet, ɣezzifet neɣ wezzilet... Ma nuɣal s akud n taḥkayt deg ungal-nneɣ ad t-naf ur yelli ara imi tamarut ur debdir ara melmi ḍrant tedyanin i d-tules, tessexdem kan kra n iwehhiyen ɣef wakud am: tlata tameddit, tagrest, deg tefsut..., maca ur neẓri ara acu n tlata i teqseḍ neɣ acu n useggas, yef waya taɣuri n wungal-a tessekcam imeɣri deg tzibba.